CELEX: 32001R2582
Language: lv
Date: 2001-12-19 00:00:00
Title: Padomes Regula (EK) Nr. 2582/2001 (2001. gada 19. decembris), ar ko groza Regulu (EK) Nr. 1017/94 par patlaban laukaugu audzēšanai izmantotās zemes pārveidi par ekstensīvas lopkopības zemi Portugālē

Svarīgs juridisks paziņojums

|

32001R2582

Oficiālais Vēstnesis L 345 , 29/12/2001 Lpp. 0005 - 0005

		Padomes Regula (EK) Nr. 2582/2001(2001. gada 19. decembris),ar ko groza Regulu (EK) Nr. 1017/94 par patlaban laukaugu audzēšanai izmantotās zemes pārveidi par ekstensīvas lopkopības zemi PortugālēEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 37. pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Regulā (EK) Nr. 1017/94 [3] paredzētās pārveides programmas efektīvas piemērošanas kavēšanās dēļ liels skaits platību, kas varētu piedalīties programmā, vēl nav pārveidotas. Saskaņā ar dalībvalsts sniegto informāciju pagaidām ir pārveidoti tikai 46000 hektāri un, turpinoties šādam pārveides režīmam, līdz 2002. gada 31. decembrim, kad režīmu paredzēts atcelt, kopumā būs pārveidoti tikai 64000 hektāru, nevis 200000 hektāru, kā paredzēts minētās regulas 1. pantā. Lai pilnīgāk sasniegtu režīma mērķi, būtu jāļauj Portugālei turpināt pārveides programmu vēl trīs turpmākos gadus.(2) Paredzētā programmas termiņa dēļ Regulā (EK) Nr. 1017/94 ir noteikts, ka īpašajai rezervei un tiesībām, kas vēl nav piešķirtas, programmas beigās būtu jābeidz pastāvēt. Tādēļ būtu jānosaka, ka īpašā rezerve un tiesības, kas vēl nav piešķirtas, beidz pastāvēt trīs gadu papildu posma beigās.(3) Tādēļ būtu jāgroza Regula (EK) Nr. 1017/94,IR PIEŅĒMUSI ŠO REGULU.1. pantsAr šo Regulu (EK) Nr. 1017/94 groza šādi.1. Regulas 1. pantu aizstāj ar šādu tekstu:"1. pantsPortugālei ļauj šīs regulas pielikumā uzskaitītajos reģionos vienpadsmit gadu laikā veikt programmu patlaban laukaugu audzēšanai izmantotās zemes pārveidei par ekstensīvas lopkopības zemi, nepārsniedzot 200000 hektārus."2. Regulas 7. pantu aizstāj ar šādu tekstu:"7. pantsVienpadsmit gadu posma beigās pēc šīs regulas spēkā stāšanās nepiešķirtās tiesības uz piemaksu zaudē spēku un īpašo rezervi likvidē."2. pantsŠī regula stājas spēkā dienā, kad to publicē Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2001. gada 19. decembrīPadomes vārdā —priekšsēdētājaA. Neyts–Uyttebroeck[1] Priekšlikums sniegts 2001. gada 8. oktobrī (Oficiālajā Vēstnesī vēl nav publicēts).[2] Atzinums sniegts 2001. gada 11. decembrī (Oficiālajā Vēstnesī vēl nav publicēts).[3] OV L 112, 3.5.1994., 2. lpp.. Regulā jaunākie grozījumi izdarīti ar Regulu (EK) Nr. 1461/95 (OV L 144, 28.6.1995., 4. lpp.).--------------------------------------------------